**Periodisk evaluering NOAS 4102 h-2012**

Emneansvarlig var Anne Golden som underviste og evaluerte kvalifiseringsoppgavene. Til eksamen var Else Ryen bedømmersensor.

**Vurdering fra lærer og studenter.**

* **Pensum** (innhold, omfang). Pensum var stort sett det samme som v2010, bare oppdatert der det var kommet nye artikler (for eksempel om PISA-undersøkelsen) Pensumomfanget var passende.
* **Undervisning.** Undervisningsformen varierte, noen artikler ble presentert av studentene og dette utgjorde da del av kvalifiseringsoppgaven, det meste ble lagt fram av læreren. Greit timetall i forhold til studentantall. Noen uker var det undervisning 2 ganer i uken, noen uker var undervisningsfrie, slik at studentene kunne arbeid med semesteroppgaven. Dette fungerte veldig bra.

Tolv studenter besvarte evalueringsskjemaet og samtlige syntes undervisningen var bra eller svært bra og de aller fleste syntes det var brukt passe tid på de ulike temaene. De aller fleste var enige i at de fikk mest ut av de undervisningstimene de var forberedt til. De fleste mente at det var krevende, men spennende å lese pensum og følge forelesninger. Men noe over halvparten mente også at det kunne ha vært mer oppgaveskriving. Noen synes de fikk lite ut av studentpresentasjoner.

- **Deltagelse**. En del av studentene møtte hver gang, mens andre ikke kom så ofte. Et par studenter var aldri på undervisning. De fleste oppgav å ha brukt i gjennomsnitt mellom 0 og 10 timer pr uke den første del av semesteret, og mellom 10 og 15 timer i andre del av semesteret.

* **Eksamen.** Dette emnet har vanlig skoleeksamen med en obligatorisk langsvarsoppgave og kortsvarsoppgaver hvor studentene skulle velge tre av fem. 17 studenter møtte til eksamen (av 20 oppmeldt) og gjennomsnittskarakteren var C. Halvparten av studentene som leverte inn evalueringsskjemaet, ønsket seg semesteroppgave, mens bare én ønsket skoleeksamen (slik de har). Alle bestod.
* **Diverse.** Læringsutbytteformuleringene i emnebeskrivelsen gir en grei beskrivelse av hva studentene skal kunne etter avlagt eksamen, og emnebeskrivelsen fungerer ellers tilfredsstillende i følge studentenes evaluering. Alle studentene som evaluerte emnet var alt i alt enten godt fornøyd eller svært godt fornøyd med emnet.

1. Golden